አሜሪካና ሰሜን ኮርያ የሚያደርጉት ወይይት በታሰበለት ጊዜ ሊካሄድ አይችልም -ፕሬዚደንት ዶናልድ ትራምፕ
ኤሜሪካ እና ሰሜን ኮሪያ ያካሂዱታል ተብሎ የሚጠበቀዉ ውይይት በታሰበለት ጊዜ ሊካሄድ እንደማይችል የአሜሪካው ፕሬዘዳንት ዶናልድ ትራምፕ ተናግረዋል፡፡በዩናይትድ ስቴት ጉብኝት ላይ የሚገኙት የደቡብ ኮሪያው መሪ ሙን ከፕሬዘዳንት ትራምፕ ጋር በርካታ ውይይቶችን ካደረጉ በኋላ በጋራ በዋሽንግተን ጋዜጣዊ መግለጫ ሠጥተዋል ፡፡ የሁለቱ ሀገራት መሪዎች ስለሰሜን ኮሪያ በማንሳት የተለያዩ ሀሳቦችን የተለዋወጡ ሲሆን ትራምፕ ከሰሜን ኮርያዉ መሪ ኪም ጁንግ ኡን ጋር በሰኔ 12 በሲንጋፖር ለመወያየት የያዙትን ቀነ ቀጠሮ ሊሰርዙት እንደሚችሉ በጋዜጣዊ መግለጫቸው አስተዋቀዋል፡፡ለዚህ ደግሞ ዋነኛ ምክንያታቸው ሰሜን ኮሪያ ብዙ ሟሟላት ያለባት ቅድመ ሁኔታዎች ስለመኖሩና ያንን ማድረግ ካልቻለች ግን  የታሰበዉን ዉይይት ለማድረግ አዳጋች ስለመሆኑ አንስተዋል፡፡     ይህ ማለት ግን ከሰሜን ኮሪያ ጋር እስከመጨረሻው ምንም አይነት ውይይት አይኖረንም ማለት አይደለም በሌላ ጊዜ ሊከናወን ይችላልም ሲሉ ተደምጠዋል ፡፡  ሰሜን ኮሪያ በኒኩለር ፕሮግራሟ ዙሪያ ያላትን እምቢተኛ አቋም መሠረዝ ከቻለች አሁንም የመገናኘት ዕድሉ እንዳለ ቢጠቁሙም አነዚህ ቅድመ ሁኔታዎች ካልተሟሉ ግን ውይይቱ እንደማይካሄድ አስታውቀዋል፡፡ የዚህ  ውይይት መሠረዝ ወይም አለመሳካት ደግሞ የትራምፕ ደጋፊዎች ሆነ ፕሬዚዳንት ራሳቸውን በሥልጣን ዘመናቸው ሊያሳኳቸው ይችላሉ ብለው ካሰቧቸው ዲፕሎማሲያዊ ስኬቶች ውስጥ ዋነኛው በመሆኑ በደጋፊዎቹም ሆነ በፕሬዚዳንቱ ዘንድ ቁጭት ሊፈጥር እንሚችል  እየተነገረ  ነው ።     የአሜሪካ ውጭ ጉዳይ ሚንስትር ማይክ ፖምፒዮ ለጋዜጠኖች  እንደተናገሩት አሁንም ቢሆን የትራምፕ አስተዳደር በሰሜን ኮሪያና በአሜሪካ መካከል ለመጀመሪያ ጊዜ እንዲካሄድ ቀነ ቀጠሮ የተቀመጠለት የሰኔ አሥራ ሁለቱን ውይይት እውን ለማድረግ እየተደረገ ያለው ዝግጅት እስካሁን ድረስ እንዳልተቋረጠ ቢገልጹም ውይይቱ ስለመካሄዱ እርግጠኛ መሆን እንደማይቻል ግን ሳይጠቁሙ አላለፉም ፡፡   በሌላ በኩል ግን ፕሬዝዳንት ሙን የሰሜን ኮሪያና የአሜሪካ ውይይት 99 ነጥብ 9 በመቶ በታቀደለት ጊዜ የመካሄድ እድል እንዳለው ተስፋ አድርገዋል ነው የተባለው፡፡ይሁንና  ፕሬዝዳንት ትራምፕ ሰሜን ኮሪያ የተጠየቀችውን ቅደም ሁኔታ ካላሟላች ውይይቱ ለመሰረዝ እንደሚገደዱ ማስታወቃቸው እውነትም ለመሰረዝ ፍላጎቱ እንዳላቸው ማሳያ ስለመሆኑም ሆነ ሰሜን ኮሪያን ለማስፈራራት የተጠቀሙበት ስትራቴጂካዊ አካሄድ ስለመሆኑ ግልጽ አይደለም ተብሏል ።(ምንጭ: አልጀዚራና ሴጂቲኤን )